《庚辰午 和司李李宝弓咏雪狮二首 其二》
明代·王彦泓

冬雷误响阿香车，疑是狻猊乍吼呼。盐虎仅堪充下阵，土牛已吼导前驱。

宜陪蜀殿琼人看，恰称眉山扫象图。闻道僧繇点睛后，晴空飞去不须臾。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。